Wat is die Arbeidsfaktor? | Maroela Media
Argieffoto (Foto: Pexels)
Die arbeidsfaktor (PF – power factor), is die verhouding tussen kW (kilowatt) en kVA (kilovolt-ampère). Die verskil tussen die twee groothede word veroorsaak deur reaktansie in die stroombaan en verteenwoordig elektriese energie wat geen nuttige werk doen nie. Die ideale arbeidsfaktor is 1 maar ŉ mens kan enigiets verwag van 0,5 tot 0,99.
Wat veroorsaak ŉ lae Arbeidsfaktor?
In fabrieke word meestal drie fase induksie-motors gebruik. Ons weet dat die induksie-motor teen ŉ swak arbeidsfaktor funksioneer. Onder geen-las of ligte-las toestande wissel die arbeidsfaktor van 0,2 tot 0,3. Maar onder ŉ vol las, werk die elektriese motor beter met ŉ arbeidsfaktor rondom 0,85. Sulke induksie-motors is een van die grootste oorsake van lae Arbeidsfaktor.
Verbetering van die Arbeidsfaktor kan stroomdraende kapasiteit maksimaliseer, spanning op toerusting verbeter en laer elektriese rekeninge tot gevolg hê. Die eenvoudigste manier om die arbeidsfaktor te verbeter, is om PF-kapasitore by die elektriese stelsel te voeg. PF-kapasitore dien as reaktiewe stroomgenerators. Hulle help om die nie-werkende energie wat gebruik word deur die induktiewe las in die elektriese stroomkomponent te sit, wat sodoende die Arbeidsfaktor te verbeter.
Daar is slegs spesifieke omstandighede waar ŉ Arbeidsfaktor van toepassing is:
ŉ Swak Arbeidsfaktor verhoog die maksimum-aanvraaggedeelte van jou rekening – as daar geen maksimum of piekvraag lynitem op jou rekening is wat in kVA gemeet word nie, dan is dit nie van toepassing nie. In die meeste medium en hoër kommersiële of industriële skaal geboue sal dit op die rekening van toepassing wees. As jy na jou rekening kyk sal jy sien of jy ŉ kVA-bedrag moet betaal. Indien jy dit moet betaal dan word jy beïnvloed.
As jy die ampère wil verminder maar geen verandering wil maak nie, dan kan jy ŉ Arbeidsfaktorpaneel installeer.
ŉ Belangrike ding om te onthou is dat lae Arbeidsfaktor nie jou energieverbruik (kWh) verhoog of verlaag nie. Onthou, as jy slegs vir energieverbruik (kWh) betaal, sal daar geen voordeel wees om ŉ Arbeidsfaktorpaneel te kry nie.
Kliënte in die elektrisiteitsmark met kommersiële en industriële installasies betaal vir die skyndrywing kVA wat verbruik word. Die totale skyndrywing kan egter nie nuttig aangewend word nie. Om ŉ Arbeidsfaktorpaneel te installeer word die Arbeidsfaktor verbeter. Sodoende word die reaktiewe kragkomponent van die verbruiker aansienlik verminder wat tot gevolg het dat die besigheid elke maand geld spaar.
Arbeidsfaktor-regstelling deur middel van ŉ eenvoudige stelsel in jou elektrisiteitsverspreidingpaneel ten einde die Arbeidsfaktor te reguleer deur toepaslike grootte kapasitors in en uit die stelsel te skakel. Die stelsel is spesifiek ontwerp vir jou maatskappy se bedryfsprofiel.
Die verbetering kan eerstehands gesien word deur die stroom te meet. Mettertyd sal dit in jou kragrekening weerspieël word as ŉ vermindering in verbruik, spesifiek ŉ vermindering in die skynbare kragverbruik (kVA).
Die kostebesparing van die installering van ŉ Arbeidsfaktorpaneel sal afhang van die grootte van jou installasie en die Arbeidsfaktorpaneel. Hoe laer die Arbeidsfaktor is, hoe duurder sal dit wees om dit reg te stel.
Hoe laer die Arbeidsfaktor egter is, hoe hoër is die potensiële besparings en dus sal die opbrengs op die belegging oor ŉ korter tydperk gesien word.
Besoek PFC Engineering by Sakeliga KragDag 2019